pythainlp/thai_wikipedia_clean_20230101 huggingface dataset:
ดังนั้นวิธีสองอย่างนี้จึงถือว่าบูรณาการกับกันและกัน คือ ให้ใช้ไฟฟ้ากระตุ้นเพื่อเฝ้าตรวจเมื่อผ่าตัด และใช้กระตุ้นเมื่อตรวจวินิจฉัยและรักษา
Motor evoked potentials.
motor evoked potential (MEP) บันทึกสัญญาณจากกล้ามเนื้อหลังจากกระตุ้นเปลือกสมองสั่งการที่เปิดโดยตรง หรือกระตุ้นผ่านกะโหลกศีรษะไม่ว่าจะด้วยแม่เหล็กหรือไฟฟ้า
Transcranial magnetic MEP (TCmMEP) คือการกระตุ้นด้วยสนามแม่เหล็กผ่านกะโหลกศีรษะเพื่อวัด MEP อาจสามารถใช้ตรวจวินิจฉัยโรค
ส่วน Transcranial electrical MEP (TCeMEP) คือการกระตุ้นด้วยไฟฟ้าผ่านกะโหลกศีรษะเพื่อวัด MEP ได้มีใช้อย่างกว้างขวางเป็นเวลาหลายปีเพื่อการเฝ้าตรวจการทำงานของ pyramidal tract ในระหว่างผ่าตัด
ในระหว่างคริสต์ทศวรรษ 1990 มีความพยายามหลายครั้งเพื่อตรวจดู motor evoked potentials รวมทั้ง neurogenic motor evoked potentials ที่บันทึกในประสาทนอกส่วนกลาง โดยกระตุ้นไขสันหลังโดยตรงด้วยไฟฟ้า
จนกระทั่งชัดเจนว่า สัญญาณที่บันทึกได้เหล่านี้ มาจากการกระตุ้นลำเส้นใยประสาทรับความรู้สึกที่กระแสประสาทวิ่งสวนทาง แม้เมื่อบันทึกสัญญาณที่กล้ามเนื้อ
ดังนั้น TcMEP ไม่ว่าจะกระตุ้นด้วยไฟฟ้าหรือสนามแม่เหล็ก เป็นวิธีการดีที่สุดเพื่อเพื่อให้ระบบสั่งการตอบสนอง เพราะการกระตุ้นถูกเปลือกสมองส่วนรับรู้ความรู้สึกไม่สามารถส่งกระแสประสาทไปเกินไซแนปส์แรกที่อยู่ในระหว่าง (เพราะไซแนปส์ไม่สามารถส่งกระแสประสาทย้อนทาง)
MEP ที่ก่อด้วย TMS (TMS-induced MEP) ได้ใช้ในการทดลองทางประสาทวิทยาศาสตร์ปริชาน (cognitive neuroscience)
เพราะแอมพลิจูดของ MEP มีสหสัมพันธ์กับสภาพพร้อมทำงานของระบบสั่งการ (motor excitability) นี่จึงเป็นวิธีเชิงปริมาณเพื่อตรวจผลการรักษาระบบสั่งการด้วยวิธีต่าง ๆ ไม่ว่าจะโดยใช้ยา เปลี่ยนพฤติกรรม การผ่าตัดเป็นต้น
MEP ที่ก่อด้วย TMS อาจใช้เป็นค่าดัชนีของการเตรียมตัวสั่งการ/เคลื่อนไหว (motor preparation/facilitation) เช่นที่เกิดจากระบบ mirror neuron เมื่อเห็นการกระทำของผู้อื่น
อนึ่ง MEP ยังใช้เป็นค่าอ้างอิงเพื่อปรับระดับการกระตุ้นด้วย TMS เมื่อเป้าหมายเป็นบริเวณเปลือกสมองที่การตอบสนองอาจวัดไม่ได้ง่าย เช่น ที่ทำเมื่อรักษาด้วย TMS
อนึ่ง ในการตรวจรักษา ค่านี้มักตรวจเป็น compound muscle action potentials ที่เกิดจากการกระตุ้นเปลือกสมองสั่งการผ่านกะโหลกศีรษะด้วยสนามแม่เหล็กซึ่งก่อกระแสไฟฟ้าในเนื้อเยื่อประสาทที่ติดกัน เป็นวิธีที่ปลอดภัยและไม่เจ็บ มีโรคทางประสาทหลายอย่างที่พบว่ามีปัญหาในวิถีประสาทสั่งการส่วนกลางไม่ว่าจะปรากฏอาการหรือไม่ รวมทั้งโรคปลอกประสาทเสื่อมแข็ง และโรคเซลล์ประสาทสั่งการ นอกจากใช้วินิจฉัยโรคหรือดูว่าวิถีประสาทมีบทบาทในโรคขนาดไหน วิธีนี้ยังใช้แสดงพยากรณ์โรค (เช่น มีโอกาสไหมที่วิถีประสาทสั่งส่วนกลางจะฟื้นสภาพหลังเกิดโรคหลอดเลือดสมอง) และใช้เฝ้าตรวจบูรณภาพของวิถีประสาทสั่งการส่วนกลางเมื่อกำลังผ่าตัด
ศักย์ทำให้เกิด
ศักย์ที่ทำให้เกิด
ศักย์ก่อ
ศักย์เร้า
ศักย์ตอบสนอง
อีพี (EP, ep, หรือ Ep) อาจหมายถึง
Evoked response
Visual evoked potential
Sensory evoked potential
Auditory evoked potential
Brainstem auditory evoked potentials
BAEP
Brainstem auditory evoked responses
BAER
Laser evoked potential
LEP
Transcranial electrical motor potential
TcMEP
Motor evoked potential
Somatosensory evoked potential
SSEP
ไพสิฐ วงศ์เมือง
พันตำรวจเอก ไพสิฐ วงศ์เมือง(27 ตุลาคม 2503-) อดีตอธิบดีกรมสอบสวนคดีพิเศษ อดีตกรรมการและเลขานุการคณะกรรมการคดีพิเศษ อดีตรองอธิบดีกรมสอบสวนคดีพิเศษ
พันตำรวจเอก ไพสิฐ วงศ์เมือง เกิดเมื่อวันที่ 27 ตุลาคม พ.ศ. 2503 มีชื่อเล่นว่า อ้วน
เป็นนักเรียนนายร้อยตำรวจรุ่นที่ 38 รุ่นเดียวกับ พลตำรวจเอก ปิยะ อุทาโย โฆษกสำนักงานตำรวจแห่งชาติ ต่อมาในวันที่ 21 กุมภาพันธุ์ พ.ศ. 2563 ได้มีคำสั่งแต่งตั้งให้ พันตำรวจโท กรวัชร์ ปานประภากร ผู้ตรวจราชการกระทรวงยุติธรรมรักษาราชการการแทนอธิบดีกรมสอบสวนคดีพิเศษ และให้พันตำรวจเอก ไพสิฐ วงศ์เมือง พักงานเนื่องจากป่วยรักษาตัวที่โรงพยาบาลไม่สามารถปฏิบัติหน้าที่ได้
สมรสกับ นางสมอร วงศ์เมือง มีบุตรธิดา 5 คน
หลักสูตรอื่นๆ
กรมสอบสวนคดีพิเศษ กระทรวงยุติธรรม
Event-related potential
event-related potential (ตัวย่อ ERP) หรือ ศักย์ไฟฟ้าสมองสัมพันธ์กับเหตุการณ์ เป็นค่าการตอบสนองของสมอง เป็นผลโดยตรงต่อเหตุการณ์ทางการรับรู้ความรู้สึก ทางประชาน หรือทางระบบสั่งการ
โดยรูปนัย มันเป็นการตอบสนองทางสรีรวิทยาไฟฟ้าแบบเป็นพิมพ์เดียวกัน (stereotyped) ต่อตัวกระตุ้น
วิธีนี้ช่วยให้สามารถประเมินการทำงานของสมองโดยไม่ต้องผ่าต้องเจาะสรีระร่างกาย
ERP สามารถวัดโดยการบันทึกคลื่นไฟฟ้าสมอง
ส่วนการวัดสัญญาณที่เสมอกับ ERP คือ event-related field (ERF) ซึ่งทำด้วยการบันทึกสนามแม่เหล็กในสมอง (magnetoencephalography, ตัวย่อ MEG)
evoked potential และ induced potential เป็นรูปแบบย่อยของ ERP
ในปี 1924 จิตแพทย์ชาวเยอรมัน นพ.ฮานส์ เบอร์เกอร์ แสดงว่า สามารถบันทึกการทำงานทางไฟฟ้าของสมองมนุษย์โดยติดอิเล็กโทรดที่หนังศีรษะแล้วขยายสัญญาณ เป็นวิธีที่เรียกว่า การบันทึกคลื่นไฟฟ้าสมอง (electroencephalogram ตัวย่อ EEG)
คือความเปลี่ยนแปลงทางศักย์ไฟฟ้าสามารถแสดงเป็นกราฟตามเวลา
หมอให้ข้อสังเกตว่า ศักย์ไฟฟ้าได้รับอิทธิพลภายนอกเช่นการกระตุ้นประสาทสัมผัส
EEG ในทศวรรษต่อ ๆ จึงใช้บันทึกคลื่นไฟฟ้าของสมอง
แต่การบันทึกคลื่นสมองที่สัมพันธ์กับกระบวนการทางประสาทโดยเฉพาะ ๆ ซึ่งเป็นประเด็นของการศึกษาทางประสาทวิทยาศาสตร์ประชาน (cognitive neuroscience) ก็ยังเป็นเรื่องยาก เพราะข้อมูล EEG อย่างเดียวไม่สามารถแยกแยะกระบวนการทางประสาทโดยเฉพาะ ๆ
ERP จึงเป็นวิธีที่ดีกว่าเพื่อดึงข้อมูลทางความรู้สึก ทางประชาน และทางระบบประสาทสั่งการโดยเฉพาะ ๆ ด้วยเทคนิคการเฉลี่ยที่ทำง่าย ๆ
ในระหว่างปี 1935-1936 คู่นักสรีรวิทยาชาวอเมริกัน (Hallowell Davis และภรรยาคือ Pauline Davis) เป็นพวกแรกที่ได้บันทึก ERP ในมนุษย์ที่ตื่นอยู่แล้วตีพิมพ์ผลงานในปี 1939
ในปี 1964 นักประสาทสรีรวิทยาชาวอังกฤษ และผู้ร่วมงานได้เริ่มงานศึกษาที่แสดงองค์ประกอบ (component) ของ ERP เมื่อรายงานองค์ประกอบ ERP ทางประชานเป็นอย่างแรก ที่เรียกว่า contingent negative variation (CNV)
งานศึกษาในปี 1965 สร้างความก้าวหน้าเมื่อค้นพบองค์ประกอบ P3 ที่เกิดเมื่อตัดสินใจ
ต่อมาอีก 15 ปี งานวิจัยเกี่ยวกับองค์ประกอบ ERP ก็เป็นเรื่องนิยมเพิ่มขึ้นเรื่อย ๆ
ในคริสต์ทศวรรษ 1980 การมีคอมพิวเตอร์ที่ราคาไม่แพง ก็ได้เปิดประตูใหม่ให้แก่งานวิจัยทางประสาทวิทยาศาสตร์ปริชาน
ปัจจุบัน ERP เป็นวิธีที่ใช้มากที่สุดในสาขาประสาทวิทยาศาสตร์ปริชานเพื่อศึกษาสหสัมพันธ์ทางสรีรวิทยา (physiological correlate) ของการรับความรู้สึก การรับรู้ และปริชาน กับการแปลผลข้อมูล
ERP สามารถวัดอย่างน่าเชื่อถือได้ด้วยการบันทึกคลื่นไฟฟ้าสมอง (EEG) ซึ่งใช้อิเล็กโทรดติดหนังศีรษะบันทึกคลื่นสมองตามเวลา
คลื่น EEG สะท้อนการทำงานของกระบวนการในสมองเป็นพัน ๆ ที่เกิดพร้อมกัน
ซึ่งก็หมายความว่า การตอบสนองของสมองต่อตัวกระตุ้นเดี่ยว ๆ หรือเหตุการณ์ที่เป็นเป้าหมายปกติจะมองไม่เห็นในค่า EEG ที่บันทึกคราวเดียว
ดังนั้น เพื่อให้เห็นการตอบสนองของสมองต่อสิ่งเร้า จึงต้องทำการทดลองหลายรอบแล้วหาค่าเฉลี่ยของผลที่ได้ ซึ่งลบสัญญาณการทำงานของสมองที่เป็นไปโดยสุ่มออกไปได้ เหลือแต่รูปแบบคลื่นที่เป็นประเด็นคือ ERP
สัญญาณรบกวนที่เป็นค่าสุ่มรวมทั้งการทำงานของสมองพื้นหลังบวกกับสัญญาณทางชีวภาพอื่น ๆ (เช่น electrooculography, คลื่นไฟฟ้ากล้ามเนื้อ, คลื่นไฟฟ้าหัวใจ) และสัญญาณรบกวนทางไฟฟ้าแม่เหล็ก (เช่น ในสาย)
ล้วนแต่ทำให้สัญญาณที่ต้องการคือ ERP ไม่ชัด
จากมุมมองทางวิศวกรรม สามารถนิยามอัตราสัญญาณต่อสัญญาณรบกวน  ของ ERP ที่บันทึก
เหตุผลที่การทำค่าเฉลี่ยเพิ่ม SNR ของ ERP คือทำให้ชัดขึ้นและตีความหมายได้ มีคำอธิบายง่าย ๆ ทางคณิตศาสตร์ถ้าสมมุติปัจจัยบางอย่างให้ง่าย ๆ ได้
ข้อสมมุติก็คือ
ถ้ากำหนดลำดับการทดลองเป็น formula_2 กำหนดเวลาที่ผ่านไปหลังเหตุการณ์ formula_2th เป็น formula_4 ค่าบันทึกของการทดลองแต่ละการทดลอง ๆ สามารถกำหนดเป็น formula_5 โดย formula_6 ก็คือสัญญาณ ERP ที่ต้องการและ formula_7 ก็คือสัญญาณรบกวน (noise) ให้สังเกตว่า ตามข้อสมมุติที่ว่ามาแล้ว สัญญาณไม่ได้ขึ้นกับการทดลองใดทดลองหนึ่ง แต่สัญญาณรบกวนจะขึ้น
ค่าเฉลี่ยของการทดลอง formula_8 ครั้งก็คือ
ค่าคาดหมายของ formula_10 (ตามที่หวัง) ก็คือสัญญาณ ERP เองซึ่งก็คือ formula_11
ความแปรปรวน (variance) ของมันก็คือ
เพราะเหตุนี้ แอมพลิจูดสัญญาณรบกวนของค่าเฉลี่ยการทดลอง formula_8 ครั้งจึงคาดหมายว่าจะเบี่ยงเบนไปจากค่ามัชฌิม (mean) ซึ่งก็คือ formula_6 โดยน้อยกว่าหรือเท่ากับ formula_15 ในกรณี 68%
คือโดยเฉพาะ ค่าเบี่ยงเบนในกรณี 68% จะเป็น formula_16 ของค่าเบี่ยงเบนที่ได้ในการทดลองเดี่ยว ๆ (คือ formula_17)
โดยค่าเบี่ยงเบนที่ใหญ่กว่าคือ formula_18 จึงคาดได้ว่าจะครอบคลุม 95% ของแอมพลิจูดสัญญาณรวบกวนที่เป็นไปได้
สัญญาณรบกวนที่มีแอมพลิจูดกว้าง (เช่น สัญญาณเนื่องกับการกะพริบตาหรือการเคลื่อนไหว) บ่อยครั้งใหญ่กว่าสัญญาณ ERP ที่ต้องการมาก
จึงต้องเอาออกก่อนทำการเฉลี่ย
ซึ่งทำได้ด้วยมือ (คือใช้ตาตรวจ) หรือใช้ระบบอัตโนมัติที่อาศัยขีดแบ่งตายตัวที่กำหนดไว้ล่วงหน้า (เช่น จำกัดแอมพลิจูดมากสุดหรือจำกัดความชัน) หรือขีดแบ่งที่เปลี่ยนไปตามเวลาที่ได้จากสถิติของชุดการทดลอง
การตั้งชื่อองค์ประกอบ.
รูปคลื่น ERP ประกอบด้วยคลื่นศักย์ไฟฟ้าในทางบวกและทางลบ โดยมีชุด "องค์ประกอบ" (component) เป็นมูลฐาน
แม้องค์ประกอบ ERP บางอย่างจะเรียกเป็นอักษรย่อ (เช่น , ) โดยมากก็เรียกด้วยอักษรตัวเดียว (N/P) ซึ่งระบุขั้ว (ลบ/บวก) ตามด้วยตัวเลขซึ่งระบุเวลาที่ล่วงไปหลังการแสดงตัวกระตุ้น (latency) มีหน่วยเป็นมิลลิวินาที หรือตามด้วยตัวเลขระบุอันดับในรูปคลื่น
ยกตัวอย่างเช่น ยอดในทางลบซึ่งเป็นยอดสำคัญแรกในรูปคลื่นและเกิดที่ หลังจากแสดงตัวกระตุ้น บ่อยครั้งเรียกว่า N100 (ซึ่งระบุว่าเกิด 100 มิลลิวินาทีหลังตัวกระตุ้นและมีค่าลบ) หรือ N1 (ระบุว่ามันเป็นยอดแรกและมีค่าลบ)
ยอดแรกนี้มักตามด้วยยอดบวกซึ่งปกติเรียกว่า P200 หรือ P2
เวลาหลังจากตัวกระตุ้นขององค์ประกอบ ERP มักจะต่าง ๆ กัน โดยเฉพาะองค์ประกอบหลัง ๆ ที่สัมพันธ์กับการแปลทางประชาน
ยกตัวอย่างเช่น องค์ประกอบ P300 อาจมียอดในพิสัย
เทียบกับการวัดพฤติกรรม.
เทียบกับวิธีการวัดทางพฤติกรรม ERP ให้ข้อมูลการแปลผลของระบบประสาทอย่างต่อเนื่องระหว่างเวลาที่แสดงสิ่งเร้ากับการตอบสนอง ทำให้สามารถระบุได้ว่า
การเปลี่ยนปัจจัยต่าง ๆ ทางการทดลองมีผลต่อการแปลผลระยะไหน
ข้อดีอีกอย่างเหนือวิธีการวัดทางพฤติกรรมก็คือ อาจให้ข้อมูลการแปลผลตัวกระตุ้นแม้พฤติกรรมจะไม่ได้เปลี่ยนไป
แต่เพราะ ERP มีขนาดเล็กมาก จึงต้องทำการทดลองเป็นจำนวนมากเพื่อให้วัดมันได้อย่างถูกต้อง
เทียบกับการวัดทางประสาทสรีรภาพอื่น ๆ.
การต้องเจาะต้องผ่า.
ไม่เหมือนกับการวัดด้วยไมโครอิเล็กโทรดซึ่งต้องสอดเข้าไปในสมอง และการถ่ายภาพรังสีระนาบด้วยการปล่อยโพซิตรอน  ที่ต้องฉายรังสี ERP ใช้การบันทึกคลื่นไฟฟ้าสมองซึ่งเป็นหัตถการที่ไม่ต้องตัดต้องผ่า (non-invasive)
รายละเอียดเชิงพื้นที่และเวลา.
ERP ให้รายละเอียดเชิงเวลาได้ดี เพราะความเร็วการบันทึกจำกัดด้วยอัตราการชักตัวอย่างที่อุปกรณ์บันทึกสามารถทำได้ เทียบกับการวัดอาศัยเลือด (เช่น fMRI, PET และ ) ที่จำกัดเพราะการเปลี่ยนแปลงของออกซิเจนในเลือดเนื่องกับการทำงานของเซลล์ประสาทคือ Blood-oxygen-level dependent (BOLD) เป็นไปช้ากว่า
ถึงกระนั้น รายละเอียดเชิงพื้นที่จะแย่กว่าวิธีการวัดอาศัยเลือด เพราะจริง ๆ แล้วการระบุต้นกำเนิดของสัญญาณ ERP เป็นการหาเหตุจากรายละเอียดที่สังเกตเห็น (inverse problem) ที่ทำไม่ได้อย่างแน่นอนเพียงแต่ประมาณได้
ดังนั้น ERP จึงให้คำตอบได้ดีถ้าเป็นคำถามเกี่ยวกับความเร็วของประสาท แต่ไม่ค่อยเหมาะเพื่อระบุตำแหน่งประสาทที่ทำงาน
งานวิจัยที่ใช้ ERP มีค่าใช้จ่ายน้อยกว่างานที่ต้องใช้การสร้างภาพวิธีอื่น ๆ เช่น fMRI, PET และ MEG
เพราะการซื้อและการบำรุงรักษาเครื่อง EEG มีค่าใช้จ่ายน้อยกว่า
ERP ในการตรวจรักษา.
ในคนปกติ นี้จะก่อการตอบสนองเป็นอย่างดีในเปลือกสมองส่วนการเห็นปฐมภูมิ (primary visual cortex หรือ V1) ในสมองกลีบท้ายทอย
ความผิดปกติขององค์ประกอบ ERP ได้พบในงานวิจัยทางการแพทย์เมื่อมีปัญหาทางประสาทเช่น
ERP ในงานวิจัย.
ERP ใช้อย่างกว้างขวางในสาขาประสาทวิทยาศาสตร์ จิตวิทยาปริชาน (cognitive psychology) ประชานศาสตร์ และจิตสรีรวิทยา (psychophysiology)
นักจิตวิทยาเชิงทดลอง (experimental psychology) และนักประสาทวิทยาศาสตร์ได้ค้นพบสิ่งเร้าหลายอย่างที่ก่อการตอบสนองของ ERP ที่เชื่อถือได้จากผู้ร่วมการทดลอง
เวลาการตอบสนองเช่นนี้เชื่อว่า เป็นค่าวัดระยะการสื่อสารหรือระยะแปลผลในสมอง
ในตัวอย่างกระดานหมากรุกที่กล่าวด้านบนในบุคคลปกติ การตอบสนองของเปลือกสมองส่วนการเห็นปฐมภูมิอยู่ที่ราว ๆ
นี่ดูเหมือนจะบ่งเวลาที่ใช้เพื่อถ่ายโอนตัวกระตุ้นทางตาคือแสงที่เข้ามาในตาให้เป็นกระแสประสาทแล้วส่งไปถึงเปลือกสมอง
อีกอย่างหนึ่ง การตอบสนองที่เรียกว่า P300 จะเกิดราว ๆ 300 วินาทีในการทดลองที่ให้ตัวกระตุ้นซ้ำ ๆ
โดยขัดไม่ค่อยบ่อยด้วยตัวกระตุ้นที่ผิดไป (ซึ่งเรียกว่า oddball paradigm) ไม่ว่าตัวกระตุ้นจะเป็นทางไหน เช่น ทางตา ทางสัมผัส ทางหู ทางจมูก ทางการรู้รส เป็นต้น
เพราะนี่เป็นความไม่แปรเปลี่ยนโดยทั่วไปไม่ว่าจะมีตัวกระตุ้นเช่นไร จึงเข้าใจว่า องค์ประกอบ P300 สะท้อนการตอบสนองทางประชานในระดับการแปลผลที่สูงขึ้นต่อตัวกระตุ้นที่ไม่คาดหวังหรือที่เด่น (salient)
การตอบสนอง P300 ยังได้ศึกษาในเรื่องการตรวจหาข้อมูลและความจำในสมอง
เพราะ P300 คงเส้นคงวามากต่อตัวกระตุ้นใหม่ ๆ จึงสามารถสร้างตัวต่อประสานระหว่างสมองกับคอมพิวเตอร์อาศัยมันได้
เช่น เมื่อบุคคลมองที่ตัวอักษรที่ต้องการเป็นลำดับต่อ ๆ กันในเมทริกซ์ แล้วจัดให้แถวและสดมภ์ของเมทริกซ์กะพริบโดยสุ่ม การตอบสนองแบบ P300 จะเกิดเมื่อแถวหรือสดมภ์ซึ่งมีอักษรที่กำลังมองกะพริบ ซึ่งในที่สุดทำให้คอมพิวเตอร์ระบุอักษรที่ต้องการได้
องค์ประกอบ ERP อื่น ๆ ที่ใช้บ่อย ๆ ในงานวิจัยโดยเฉพาะในสาขาภาษาศาสตร์ประสาทวิทยารวมทั้ง ELAN, N400 และ P600/SPS
ศักย์ที่สัมพันธ์กับเหตุการณ์
ศักย์เกี่ยวกับเหตุการณ์
เซลล์ประสาทสั่งการล่าง
เป็นเซลล์ประสาทสั่งการซึ่งอาจอยู่ที่ anterior grey column และ ventral root of spinal nerve ของไขสันหลัง (เป็น spinal lower motor neurons) หรือที่ cranial nerve nuclei ของก้านสมองและประสาทสมอง (เป็น cranial nerve lower motor neurons) ซึ่งมีหน้าที่เกี่ยวกับการเคลื่อนไหวร่างกาย (motor functions)
การเคลื่อนไหวภายใต้อำนาจจิตใจทั้งหมดต้องอาศัย LMN ซึ่งส่งเส้นประสาทไปยังใยกล้ามเนื้อโครงร่าง (skeletal muscle fibers) และทำงานเป็นตัวเชื่อมระหว่างเซลล์ประสาทสั่งการบน (upper motor neuron) และกล้ามเนื้อ
LMN ของประสาทสมองควบคุมการเคลื่อนไหวของตา ใบหน้า และลิ้น มีส่วนในการเคี้ยว กลืน และออกเสียง
ความเสียหายต่อ LMN อาจทำให้เกิดอัมพาตอ่อนเปียก (flaccid paralysis), ไร้รีเฟล็กซ์เอ็นกล้ามเนื้อ (tendon reflex) และเกิดกล้ามเนื้อฝ่อ (muscle atrophy)
LMN สามารถจัดหมวดตามเส้นใยกล้ามเนื้อที่มันส่งเส้นประสาทไปถึง คือ
เซลล์ประสาทสั่งการบน (UMN) ปล่อยสารสื่อประสาทคือกลูตาเมต ซึ่งทำให้ LMN ใน anterior grey column ในไขสันหลังลดขั้ว ซึ่งก็ทำให้มันส่งศักยะงานไปตามแอกซอนไปถึงแผ่นเชื่อมประสาทสั่งการและกล้ามเนื้อ (neuromuscular junction) เป็นที่ที่เซลล์ประสาทปล่อยสารสื่อประสาท acetylcholine ข้ามช่องไซแนปส์ (synaptic cleft) ไปยังตัวรับ (postsynaptic receptor) ที่เยื่อหุ้มเซลล์ประสาทกล้ามเนื้อ เป็นการสั่งการให้กล้ามเนื้อหดเกร็ง
ความเสียหายต่อ LMN คือรอยโรคที่เซลล์ประสาทสั่งการล่าง (lower motor neuron lesion, LMNL) ทำให้กล้ามเนื้อฝ่อ ทำให้หมดกำลัง และลดรีเฟล็กซ์ในบริเวณที่เป็นปัญหา
LMNL มีอาการเป็น  ที่ผิดปกติ, fasciculation (กล้ามเนื้อกระตุก), อัมพาต, กล้ามเนื้ออ่อนล้า และกล้ามเนื้อโครงร่างฝ่อเหตุประสาท
โรคต่าง ๆ รวมทั้งอัมพาตแบบเบลล์, อัมพาตก้านสมองส่วนท้าย (Bulbar palsy), โรคโปลิโอ และอะไมโอโทรฟิก แลเทอรัล สเกลอโรซิส  ล้วนสัมพันธ์กับการทำงานผิดปกติของ LMN ทั้งนั้น
เซลล์ประสาทสั่งการส่วนล่าง
Lower motor neuron
Neuromuscular system
ระบบเอ็กซ์ตราพีรามิดอล
ในสาขากายวิภาคศาสตร์ ระบบเอ็กซ์ตราพีรามิดอล  เป็นส่วนของเครือข่ายระบบประสาทสั่งการซึ่งก่อการเคลื่อนไหวนอกอำนาจจิตใจ
ระบบเรียกว่า "นอกพีระมิด" (extrapyramidal) เพื่อให้ต่างกับลำเส้นใยประสาทจากเปลือกสมองส่วนสั่งการ (motor cortex) ที่ส่งแอกซอนผ่านส่วน "พีระมิด" ของก้านสมองส่วนท้าย (pyramid of medulla oblongata)
วิถีประสาทประสาท"พีระมิด" (คือ corticospinal tract และ corticobulbar tract บางส่วน) อาจส่งเส้นประสาทไปยังเซลล์ประสาทสั่งการล่างในไขสันหลัง (ที่ปีกหน้า คือ anterior horn) หรือก้านสมอง (ที่นิวเคลียสประสาทสมอง) โดยตรงเทียบกับลำเส้นใยประสาท"นอกพีระมิด"ที่มีบทบาทปรับและควบคุมเซลล์เหล่านั้นโดยอ้อม
ลำเส้นใยประสาทนอกพีระมิดโดยหลักพบที่ reticular formation ในระดับพอนส์และก้านสมองส่วนท้าย (เมดัลลา) และปรับการทำงานของเซลล์ประสาทสั่งการล่างในไขสันหลังที่มีบทบาทเกี่ยวกับรีเฟล็กซ์ การเคลื่อนที่ (locomotion) การเคลื่อนไหวที่ซับซ้อน และการควบคุมท่าทาง (postural control)
ลำเส้นใยประสาทเหล่านี้เองก็ควบคุมโดยส่วนต่าง ๆ ของระบบประสาทกลางรวมทั้ง nigrostriatal pathway, basal ganglia, สมองน้อย, นิวเคลียส vestibular nuclei ของประสาทหู และเปลือกสมองที่รับความรู้สึกส่วนต่าง ๆ
ระบบการควบคุมเหล่านั้นจึงอาจจัดเป็นส่วนของระบบประสาทนี้ เพราะปรับควบคุมการเคลื่อนไหว (motor activity) โดยไม่ได้ส่งเส้นประสาทไปยังเซลล์ประสาทสั่งการโดยตรง
ลำเส้นใยประสาทนอกพีระมิดรวมส่วนของลำเส้นใยประสาทดังต่อไปนี้คือ
ระบบนอกพีระมิด
ระบบสั่งการนอกพีระมิด
ระบบประสาทสั่งการนอกพิระมิด
จอห์นนี่ เอส. ไอเคนส์
วิลเลียม อลลี
จอร์จ ลินคอล์น รอกเวลล์
จอร์จ ลินคอล์น รอกเวลล์ (9 มีนาคม ค.ศ. 1918 - 25 สิงหาคม ค.ศ. 1967) เป็นผู้บัญชาการแห่งกองทัพเรือสหรัฐ,ได้เป็นที่จดจำว่า เป็นผู้ก่อตั้งพรรคนาซีอเมริกัน.
เมื่อวันที่ 25 สิงหาคม ค.ศ. 1967,รอกเวลล์ได้ถูกลอบสังหารโดยอดีตสมาชิกในกลุ่มของเขาเอง ในขณะที่ได้ออกจากร้านซักผ้ารีดในนครอาร์ลิงตัน รัฐเวอร์จิเนีย.
พรรคนาซีอเมริกัน
พรรคนาซีอเมริกัน (ANP) เป็นพรรคการเมืองลัทธินาซีในสหรัฐอเมริกาแห่งแรกที่ถูกก่อตั้งโดยจอร์จ ลินคอล์น รอกเวลล์ สำนักงานใหญ่ตั้งอยู่ที่นครอาร์ลิงตัน รัฐเวอร์จิเนีย รอกเวลล์ได้ก่อตั้งองค์กรด้วยการตั้งชื่อว่า องค์กรอิสระชาติสังคมนิยมแห่งสหภาพโลก (World Union of Free Enterprise National Socialists-WUFENS) แต่ได้ถูกเปลี่ยนชื่อใหม่เป็น "พรรคนาซีอเมริกัน" ในปี ค.ศ. 1960 พรรคนี้ได้ดำเนินการตามหลักอุดมการณ์และนโยบายของพรรคนาซีของอดอล์ฟ ฮิตเลอร์ในประเทศเยอรมนีในช่วงยุคนาซีและสวมเครื่องแบบและยึดมั่นในอุดมการณ์ของตน.
ไม่นานภายหลังจากการลอบสังหารรอกเวลล์ ผู้นำพรรค เมื่อปี ค.ศ. 1967,องค์กรได้แตกแยกกัน.นับตั้งแต่ช่วงปลายปี ค.ศ. 1960 เป็นต้นมา มีกลุ่มจำนวนย่อยหลายกลุ่มได้ใช้ชื่อว่า "พรรคนาซีอเมริกัน"
ทบวงทหารอากาศสหรัฐ
ทบวงทหารอากาศสหรัฐ (; ตัวย่อ: "DAF") เป็นหน่วยงานภายใต้กระทรวงกลาโหมสหรัฐ ก่อตั้งขึ้นเมื่อวันที่ 18 กันยายน ค.ศ. 1947 จากการยุบกระทรวงการสงครามสหรัฐ ตามรัฐบัญญัติความมั่นคงแห่งชาติ ค.ศ. 1947
ทบวงทหารอากาศสหรัฐเป็นส่วนบริหารของกองทัพอากาศสหรัฐและกองทัพอวกาศสหรัฐ
แป้ง ณัฐธิดา
แป้ง ณัฐธิดา หรือ แป้ง เสียงอิสาน ท็อปไลน์ มีชื่อจริงว่า ณัฐธิดาพร ขันคำ ชื่อเล่น แป้ง เกิดเมื่อวันที่ 8 พฤษภาคม พ.ศ. 2537 ที่จังหวัดศรีสะเกษ เป็นนักร้องลูกทุ่งหมอลำในวงเสียงอิสาน เป็นลูกสาวของ ราตรี ดาวฮูโต หนึ่งในศิลปินกลุ่มดาวทองเสียงอิสาน และเป็นเหลนแท้ๆของ นกน้อย อุไรพร สำเร็จการศึกษาระดับปริญญาตรีจาก คณะรัฐประศาสนศาสตรบัญฑิต มหาวิทยาลัยสุโขทัยธรรมาธิราช
อัลบั้ม สาวดอยคอยแฟน (2555).
อัลบั้มรวมศิลปิน.
บ้านนกน้อย Official (2559).
ผลงานลำเรื่องต่อกลอน.
เนชันนัลเรสต์ลิงอัสโซเชียชั่น
เนชันนัลเรสต์ลิงอัสโซเชียชั่น  เป็นสมาคมมวยปล้ำอาชีพในยุคบุกเบิกเริ่มต้น ที่ก่อตั้งขึ้นในปี ค.ศ. 1930 โดย National Boxing Association (NBA) (ปัจจุบันเป็นชื่อ World Boxing Association (WBA)) ซึ่งมีความพยายามที่จะสร้างรากฐานของมวยปล้ำอาชีพในประเทศสหรัฐอเมริกา แชมป์โลกของเนชันนัลเรสต์ลิงอัสโซเชียชั่น ถือว่าเป็นส่วนหนึ่งทางประวัติศาสตร์ของ แชมป์โลกของเนชันนัลเรสต์ลิงอัลไลแอนซ์
ในปี ค.ศ. 1921 National Boxing Association (NBA) ถูกก่อตั้งขึ้นในนครนิวยอร์ก เพื่อช่วยควบคุมและสร้างระเบียบในโลกของมวยสากลอาชีพ ในประเทศสหรัฐอเมริกา ในเดือนมกราคม ค.ศ. 1930 NBA พยายามที่จะแนะนำระเบียบและโครงสร้างแบบเดียวกันในมวยปล้ำอาชีพ
อาทิตย์ทรงกลด
วิทยาลัยชุมชนเมืองแห่งกรุงเทพมหานคร มหาวิทยาลัยนวมินทราธิราช
ซอสซัลซา
นางบาป (แก้ความกำกวม)
นางบาป อาจหมายถึง
ทะเลสาบทราอุน
แม่น้ำทราอุน
เซ็นทรัล ชิดลม
เซ็นทรัล ชิดลม  เป็นห้างสรรพสินค้าแห่งหนึ่งกรุงเทพมหานคร บริหารงานโดย บริษัท สรรพสินค้าเซ็นทรัล จำกัด ตั้งอยู่บนถนนเพลินจิต เขตปทุมวัน ใกล้กับการไฟฟ้านครหลวง สำนักชิดลม ถือเป็นสาขาระดับเรือธงของบริษัทตั้งแต่เปิดให้บริการ และเป็นห้างสรรพสินค้าเซ็นทรัลในรูปแบบสแตนอโลนหนึ่งในสองแห่งที่เปิดดำเนินการจนถึงปัจจุบัน นอกจากนี้ยังเป็นที่ตั้งของสำนักงานใหญ่กลุ่มเซ็นทรัล และเป็นส่วนหนึ่งของโครงการเซ็นทรัลแบงค็อกอีกด้วย
ห้างสรรพสินค้าเซ็นทรัล สาขาชิดลม ก่อสร้างเมื่อ พ.ศ. 2513 บนที่ดินริมถนนเพลินจิตขนาด 7 ไร่ ซึ่งเดิมเป็นที่ตั้งของตำหนักหม่อมเจ้าวิมวาทิตย์ รพีพัฒน์ เมื่อแรกเริ่มทางบริษัทได้กู้เงินจากธนาคารกรุงเทพ จำนวน 60 ล้านบาท เพื่อก่อสร้างและตกแต่งอาคาร โดยสร้างเป็นอาคารห้างสรรพสินค้าหลังเล็กความสูง 4 ชั้น ออกแบบโดย ศาสตราจารย์กิตติคุณ ร้อยเอก กฤษฎา อรุณวงษ์ ณ อยุธยา
หลังเปิดทำการใน พ.ศ. 2516 เซ็นทรัล ชิดลม มีจุดเด่นที่ถูกกล่าวขานในช่วงแรกจนเป็นนิยามของสาขาคือ "กระเบื้องสีส้ม เด่นสุดในชิดลม" ด้วยการใช้กระเบื้องสีส้มตัดกับสีขาวซึ่งเป็นสีหลักของอาคาร โดยสาขานี้สามารถคืนทุนการก่อสร้างได้อย่างรวดเร็ว ด้วยสินค้าจากต่างประเทศที่ไม่เคยมีในห้างสรรพสินค้าเซ็นทรัลสาขาก่อนหน้านี้ จนทำให้ยอดขายของสาขาสูงกว่าห้างสรรพสินค้าเซ็นทรัลสาขาอื่น ๆ ในสมัยนั้น
ต่อมาในวันที่ 22 พฤศจิกายน พ.ศ. 2538 อาคารห้างสรรพสินค้าเกิดเพลิงไหม้เกือบทั้งหลัง มีผู้เสียชีวิต 4 ราย บาดเจ็บสาหัส 11 ราย คิดเป็นมูลค่าความเสียหายไม่ต่ำกว่า 1,500 ล้านบาท ซึ่งความเสียหายยังรวมไปถึงสินค้าและเอกสารสำคัญของห้างสรรพสินค้าเซ็นทรัลที่ไม่สามารถนำออกมาจากตัวอาคารได้ บริษัทสรุปสาเหตุเบื้องต้นว่าเกิดจากไฟฟ้าลัดวงจร แต่มีกระแสข่าวว่าอาจเป็นการลอบวางเพลิงจากกลุ่มคนที่ไม่พอใจผู้บริหารเครือเซ็นทรัล
ความเสียหายดังกล่าว ทำให้สัมฤทธิ์ จิราธิวัฒน์ ตัดสินใจรื้อก่อสร้างอาคารใหม่ทั้งหมด โดยสร้างเป็นอาคารสูง 7 ชั้น และย้ายสำนักงานใหญ่ของห้างสรรพสินค้าเซ็นทรัลไปที่สาขาลาดพร้าวเป็นการชั่วคราว ท่ามกลางวิกฤตต้มยำกุ้งที่สภาพเศรษฐกิจโดยรวมของประเทศยังไม่ฟื้นตัวดี รวมถึงการก่อสร้างรถไฟฟ้าบีทีเอสบนถนนเพลินจิตในขณะนั้นด้วย เซ็นทรัล ชิดลม เปิดทำการอีกครั้งในวันที่ 21 พฤศจิกายน พ.ศ. 2540 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคารห้างสรรพสินค้า และมีการอัญเชิญครุฑตราตั้งห้าง ที่ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ขึ้นประดิษฐานบนอาคารเป็นโครงการแรกของห้างสรรพสินค้าเซ็นทรัล ในวันที่ 28 ตุลาคม พ.ศ. 2549
การดำเนินงานและภาพลักษณ์.
ปัจจุบัน เซ็นทรัล ชิดลม ถือเป็นห้างสรรพสินค้าระดับเรือธงของกลุ่มเซ็นทรัล โดยเป็นสาขาที่รวบรวมสินค้าเอาไว้อย่างหลากหลาย มีโซนสินค้าระดับสูง (ภายหลังได้เปิดโซนดังกล่าวเพิ่มที่สาขาลาดพร้าว, ภูเก็ต, พัทยา และบางนา) โซนร้านอาหาร และโซนสินค้าโดยนักออกแบบชาวไทยให้บริการในสาขา นอกจากนี้ยังเป็นสาขาที่ทำรายได้สูงเป็นอันดับต้น ๆ ของธุรกิจห้างสรรพสินค้าในกลุ่มเซ็นทรัล รวมถึงมีกลุ่มลูกค้าที่ชัดเจนและมีความพึงพอใจต่อการบริการสูง แม้จะมีโครงการศูนย์การค้าระดับหรูหรา เช่น สยามพารากอน และเอ็มโพเรียม มาเปิดในละแวกใกล้เคียงก็ตาม
เซ็นทรัล ชิดลม ยังเป็นห้างสรรพสินค้าของไทยแห่งแรก ๆ ที่มีบริการผู้ช่วยช้อปปิ้งส่วนบุคคล (Personal Shopper) ตั้งแต่ปี พ.ศ. 2540 ก่อนที่กลุ่มเซ็นทรัลจะขยายบริการนี้ไปยังห้างสรรพสินค้าเซ็นทรัลและโรบินสันสาขาอื่น ๆ รวมถึงช่องทางออนไลน์ในเวลาต่อมา อีกทั้งยังเป็นส่วนหนึ่งของโครงการเซ็นทรัลแบงค็อก ซึ่งมีเซ็นทรัลเวิลด์ รวมถึงเซ็นทรัล เอ็มบาสซี เป็นสมาชิกของโครงการ นอกจากนี้ยังเป็นห้างสรรพสินค้าเซ็นทรัลในรูปแบบอาคารแยกเฉพาะ หรือสแตนอโลน หนึ่งในสองแห่งที่ยังเปิดดำเนินการจนถึงปัจจุบัน โดยอีกแห่งหนึ่งคือ เซ็นทรัล ป่าตอง จังหวัดภูเก็ต
เซ็นทรัล ชิดลม เป็นอาคารห้างสรรพสินค้าครบวงจรแบบตอนเดียว ความสูง 8 ชั้น รวมชั้นใต้ดิน โดยมีพื้นที่สำคัญ ได้แก่ ห้างสรรพสินค้าเซ็นทรัล, ท็อปส์ ฟู้ด ฮอลล์ ซึ่งปรับปรุงมาจาก ท็อปส์ มาร์เก็ต เพลส, ซูเปอร์สปอตส์, เพาเวอร์บาย, บีทูเอส ธิงค์สเปซ, มูจิ ซึ่งเป็นสาขาแรกในไทยที่มีมุมอาหารกล่องและบริการออกแบบตกแต่งภายในบ้าน, ศูนย์อาหารลอฟท์เตอร์, ดิ อีเวนต์ ฮอลล์, พับบลิก มาร์เก็ต และอาคารสำนักงานเซ็นทรัลชิดลม ซึ่งเป็นที่ตั้งของสำนักงานใหญ่ บจก.กลุ่มเซ็นทรัล และ บมจ.เซ็นทรัล รีเทล คอร์ปอเรชั่น โดยมีทางเชื่อมไปยังสถานีชิดลมของรถไฟฟ้าบีทีเอส สายสุขุมวิทที่ชั้น 3 และทางเชื่อมไปยังเซ็นทรัล เอ็มบาสซีที่ชั้น 2 นอกจากนี้ เซ็นทรัลชิดลมยังเคยเป็นที่ตั้งของร้านสตาร์บัคส์สาขาแรกในประเทศไทย ซึ่งเปิดบริการเมื่อปี พ.ศ. 2541
แขวงทับช้าง
ทับช้าง เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยผสมผสานพื้นที่เกษตรกรรม
แขวงทับช้างในอดีตเป็นท้องที่ตอนเหนือของแขวงประเวศ เขตพระโขนง ต่อมาในวันที่ 9 พฤศจิกายน พ.ศ. 2532 กระทรวงมหาดไทยได้จัดตั้งเขตประเวศแยกจากเขตพระโขนง โดยโอนแขวงประเวศมาขึ้นกับเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยตัดท้องที่แขวงประเวศส่วนที่อยู่ทางทิศเหนือของถนนมอเตอร์เวย์มาขึ้นกับเขตสะพานสูงที่จัดตั้งขึ้นใหม่ และกรุงเทพมหานครได้ผนวกแขวงประเวศส่วนนี้เข้าเป็นส่วนหนึ่งของแขวงสะพานสูงไปพร้อมกันเพื่อความชัดเจนด้านการปกครอง จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ตอนใต้ของแขวงสะพานสูง (ซึ่งเดิมเป็นแขวงประเวศ) ออกมาจัดตั้งเป็น แขวงทับช้าง
แขวงทับช้างตั้งอยู่ทางตอนใต้ของเขตสะพานสูง มีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงทับช้าง ได้แก่
ถนนสายรองและทางลัดในพื้นที่แขวงทับช้าง ได้แก่
แชมป์ฟลอริดาแท็กทีม FCW
แชมป์โลกแท็กทีม TNA
แขวงราษฎร์พัฒนา
ราษฎร์พัฒนา เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อย บางแห่งเป็นพื้นที่เกษตรกรรม
แขวงราษฎร์พัฒนาเดิมเป็นส่วนหนึ่งของแขวงสะพานสูง เขตบางกะปิ ต่อมาในวันที่ 4 กันยายน พ.ศ. 2532 กระทรวงมหาดไทยได้จัดตั้งเขตบึงกุ่มแยกจากเขตบางกะปิ โดยกำหนดให้แขวงสะพานสูงอยู่ในท้องที่การปกครองของเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยโอนแขวงสะพานสูงมาขึ้นกับเขตสะพานสูงที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ทางทิศตะวันออกเฉียงเหนือของแขวงสะพานสูงออกมาจัดตั้งเป็น แขวงราษฎร์พัฒนา โดยนำชื่อถนนราษฎร์พัฒนาที่ตัดผ่านพื้นที่มาใช้เป็นชื่อแขวง
แขวงราษฎร์พัฒนาตั้งอยู่ทางทิศตะวันออกเฉียงเหนือของเขตสะพานสูง มีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงราษฎร์พัฒนา ได้แก่
ถนนสายรองและทางลัดในพื้นที่แขวงราษฎร์พัฒนา ได้แก่
แขวงคลองบางพราน
คลองบางพราน เป็นแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยและหนาแน่นปานกลาง บางส่วนเป็นเขตพาณิชยกรรม